เฟซบุ๊ก รับสมัครงาน 1 หมื่นคนตามแผน พร้อมลุยให้พนักงานทำงานที่บ้าน
มาร์ค ซัคเคอร์เบิร์ก ซีอีโอ เฟซบุ๊ก เดินหน้าลุยจ้างพนักงาน 1 หมื่นตำแหน่งในปีนี้ ตามที่เคยประกาศไว้ พร้อมเตรียมแผนให้พนักงานครึ่งหนึ่งทำงานที่บ้าน ภายใน 5-10 ปีสำนักข่าวรอยเตอร์ รายงานว่าระหว่างที่ ซีอีโอ เฟซบุ๊ก แถลงเกี่ยวกับแผนการให้พนักงานทำงานที่บ้าน ยังได้กล่าวถึงการเดินหน้าจ้างพนักงานในปีนี้ 10000 ตำแหน่ง ในตำแหน่งวิศวกร และพัฒนาผลิตภัณฑ์ จากปัจจุบันมีพนักงานอยู่เกือบ 50000 คน ตามที่เคยประกาศก่อนหน้านี้ และยังเดินหน้าแผนเพิ่มฮับของเฟซบุ๊กอีก 3 จุดคือ แอตแลนตา ดัลลัส และเดนเวอร์สำหรับแผนการให้พนักงานทำงานที่บ้านนั้น มาจากความชัดเจนที่โควิด-19 ทำให้วิถีชีวิตของเราเปลี่ยนไป และเราต้องปรับตัวการทำงาน ซึ่งที่ผ่านมา การทำงานที่บ้าน หรือ Work from Home เพื่อให้ทุกคนเว้นระยะห่างกัน ช่วยกันหยุดการระบาดของโรค และทำให้เห็นว่าหลายตำแหน่งหน้าที่สามารถทำงานกันได้อย่างมีประสิทธิภาพนี่คือสิ่งที่ผู้บริหาร และเจ้าของธุรกิจมองเห็นว่านับจากนี้ พนักงานของบริษัทสามารถทำงานที่บ้านได้ เฟซบุ๊กจึงจะให้พนักงานครึ่งหนึ่งทำงานที่บ้าน ตามตำแหน่งหน้าที่ความรับผิดชอบ และผลงานที่ผ่านมา และภายในวันที่ 1 มกราคม 2564 จะให้พนักงานแจ้งข้อมูลเกี่ยวกับสถานที่ทำงานของตัวเอง เพื่อเตรียมพร้อมในการให้จำนวนพนักงานครึ่งหนึ่งทำงานที่บ้านภายใน 5-10 ปีข้างหน้า ก่อนหน้านี้เครือข่ายโซเชียลมีเดีย อย่าง ทวิตเตอร์ ก็ประกาศว่าจะให้พนักงานที่สามารถทำงานที่บ้านได้ ทำงานที่บ้านได้ตลอดไปกูเกิล-เฟซบุ๊ก ให้พนักงานทำงานที่บ้านถึงสิ้นปีทวิตเตอร์ เฟซบุ๊ก แจกเงินพนักงานทำงานที่บ้านคนละ 1 พันดอลลาร์
มาร์ค ซัคเคอร์เบิร์ก ซีอีโอ เฟซบุ๊ก เดินหน้าลุยจ้างพนักงานอีก 1 หมื่นตำแหน่งในปีนี้ ตามที่เคยประกาศไว้ พร้อมเตรียมแผนให้พนักงานครึ่งหนึ่งทำงานที่บ้าน ภายใน 5-10 ปี
เฟซบุ๊ก,รับสมัครงาน,ทำงานที่บ้าน,มาร์ค ซัคเคอร์เบิร์ก,work from home